Φαουστίνο Ιμπαλί

Ο Φαουστίνο Ιμπαλί (Faustino Fudut Imbali, 1η Μαΐου 1956-)Peter Karibe Mendy (2013) Historical Dictionary of the Republic of Guinea-Bissau, Scarecrow Press, p229  είναι πολιτικός από τη Γουινέα-Μπισσάου, ο οποίος υπηρέτησε πιο πρόσφατα ως πρωθυπουργός από τις 29 Οκτωβρίου 2019 έως τις 8 Νοεμβρίου της ίδιας χρονιάς. Υπηρέτησε ξανά στην πρωθυπουργία από τις 21 Μαρτίου 2001 ως τις 9 Δεκεμβρίου του ίδιου έτους. Επίσης, διατέλεσε υπουργός Εξωτερικών από το 2012 ως το 2013.

 Καριέρα 
Γεννήθηκε στην Ιλοντέ της Πορτογαλικής Γουινέας το 1956. Σπούδασε στο Πανεπιστήμιο του Μπορντό στη Γαλλία, αποφοιτώντας με μεταπτυχιακό τίτλο στην πολιτική κοινωνιολογία και την ανάπτυξη το 1988. Εν συνεχεία εργάστηκε ως ερευνητής στο  Instituto Nacional de Estudos e Pesquisa στην Μπισσάου. Στη διάρκεια του εμφυλίου πολέμου του 1998–1999 ήταν σύμβουλος του πρωθυπουργού Φρανσίσκο Φαντούλ.

 Υποψήφιος στις προεδρικές εκλογές 
Ο Ιμπαλί κατήλθε ως ανεξάρτητος υποψήφιος στις προεδρικές εκλογές που έγιναν τον Νοέμβριο του 1999 και ήρθε 3ος, με ποσοστό 8,22% των ψήφων.Elections in Guinea-Bissau, African Elections Database. Έπειτα από τη νίκη του Κούμπα Ιαλά σε εκείνες τις εκλογές, ο Ιμπαλί διορίστηκε αντιπρόεδρος της κυβέρνησης αρμόδιος για την οικονομική και την κοινωνική ανασυγκρότηση στην κυβέρνηση που διορίστηκε στις 19 Φεβρουαρίου 2000, με πρωθυπουργό τον Καετάνο Ιντσάμα."Le gouvernement de la GUINEE BISSAU formé le 19 February 2000" , Afrique Express ."Guinea-Bissau: Agency gives full cabinet list", PANA news agency (nl.newsbank.com), 22 Φεβρουαρίου 2000. Συνακόλουθα, διορίστηκε υπουργός Εξωτερικών στην κυβέρνηση που σχηματίστηκε στις 25 Ιανουαρίου 2001."Le gouvernement de GUINEE BISSAU formé le 25 January 2001" , Afrique Express .Rulers.org, January 2001. 

 Πρώτη πρωθυπουργία 
Μετά την απόλυση του Ιντσάμα από τον Ιαλά τον Μάρτιο του 2001, πρωθυπουργός διορίστηκε ο Ιμπαλί, παρά την αντίθετη άποψη της αντιπολίτευσης, η οποία απολάμβανε της πλειοψηφίας στο κοινοβούλιο."Uncertainty hangs over dismissal of prime minister", IRIN, 21 Μαρτίου 2001. Η αντιπολίτευση κατέθεσε πρόταση μομφής σε βάρος του Ιμπαλί και τελικά την απέσυρε υπό όρους."Opposition drops no-confidence motion", IRIN, 2 Μαΐου 2001. Τον Δεκέμβριο ο Ιμπαλί απολύθηκε από τον Ιαλά."Guinea-Bissau gets new PM", BBC.co.uk, 8 Δεκεμβρίου 2001."Yala appoints new prime minister", IRIN, 10 Δεκεμβρίου 2001.  Ο πρόεδρος Ιαλά κατηγόρησε τον Ιμπαλί ότι έδινε χρήματα σε άλλους σκοπούς, ενώ εκείνα προορίζονταν για τις ένοπλες δυνάμεις (κατηγορία την οποία αρνήθηκε ο Ιμπαλί). Ο Ιαλά τον Απρίλιο του 2002 ζήτησε από τον Ιμπαλί να επιστρέψει τα χρήματα, προειδοποιώντας τον με φυλάκιση σε περίπτωση που δεν θα προέβαινε σε μια τέτοια ενέργεια."President threatens former PM with prison", IRIN, 8 Απριλίου 2002.

Το 2003 ο Ιμπαλί ίδρυσε το  Κόμμα Μανιφέστο του Λαού (PMP) με το οποίο ήταν υποψήφιος στις προεδρικές εκλογές στις 19 Ιουνίου 2005, όπου έλαβε το 0,52% των ψήφων.

Ο Ιμπαλί, σύμφωνα με αναφορές, ξυλοκοπήθηκε και τέθηκε υπό κράτηση από τις δυνάμεις ασφαλείας στις 5 Ιουνίου 2009 στη διάρκεια βίαιων επεισοδίων με στόχο τους φερόμενους ως σχεδιαστές πραξικοπήματος, ανάμεσα στους οποίους οι Μπασίρο Ντάμπο και Ελντέρ Προένκα."Guinea-Bissau ex-PM severely beaten but alive", AFP, 6 Ιουνίου 2009.

 Δεύτερη πρωθυπουργία 
Ο πρόεδρος Ζοζέ Μάριο Βαζ διόρισε ξανά τον Ιμπαλί στην πρωθυπουργία στις 29 Οκτωβρίου 2019, έπειτα από την απόλυση του Αριστίντες Γκόμες.Faustino Imbali is the new prime minister of Guinea Bissau, plataformamedia, 29 Οκτωβρίου 2019. Ο πρωθυπουργός υπέβαλε την παραίτησή του, έντεκα ημέρες μετά τον διορισμό του, στις 8 Νοεμβρίου 2019, υποκύπτοντας σε πιέσεις της ECOWAS προκειμένου να διεξαχθούν οι προεδρικές εκλογές στις 24 Νοεμβρίου.Guinea-Bissau's Prime Minister Resigns After 11 days in role, Bloomberg.com, 8 Νοεμβρίου 2019. Οι χώρες της Δυτικής Αφρικής είχαν χαρακτηρίσει "παράνομο" τον πρωθυπουργικό διορισμό του Ιμπαλί από τον πρόεδρο Βαζ και εξέφρασαν την υποστήριξή τους στον απολυθέντα προκάτοχό του, τον Γκόμες.

 Παραπομπές 

Κατηγορία:Πρωθυπουργοί της Γουινέας-Μπισσάου